**Likumprojekta „Grozījumi Bērnu tiesību aizsardzības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Koncepciju “Par adopcijas un ārpusģimenes aprūpes sistēmu pilnveidošanu”, kas apstiprināta ar Ministru kabineta 2015.gada 9.marta rīkojuma Nr.114, (turpmāk – Koncepcija) jautājumu par papildu valsts budžeta līdzekļu piešķiršanu Labklājības ministrijai (turpmāk – Ministrija) adopcijas un ārpusģimenes aprūpes sistēmu pilnveidošanai paredzēts izskatīt Ministru kabinetā kopā ar visu ministriju un centrālo valsts iestāžu priekšlikumiem prioritārajiem pasākumiem. Atbilstoši Ministru kabineta 2017.gada 8.septembra sēdes protokollēmuma Nr.44 1.§ 15.punktam atbalstīts priekšlikums piešķirt finansējumu Ministrijas prioritārajam pasākumam „Alternatīvo ģimenes aprūpes formu attīstība” Koncepcijā paredzēto pasākumu īstenošanai 2017. - 2019.gadā, 2017. gadā piešķirot 1 026 007 euro apmērā, 2018. un 2019. gadā ik gadu 1 264 804 euro apmērā.Lai nodrošinātu minēto uzdevumu izpildi, izstrādāts likumprojekts "Grozījumi Bērnu tiesību aizsardzības likumā” (turpmāk – likumprojekts).Ministru kabineta 2017. gada 28. martā rīkojuma Nr. 141 “Par likumprojekta “Par vidēja termiņa budžeta ietvaru 2018., 2019. un 2020. gadam” un likumprojekta “Par valsts budžetu 2018. gadam" sagatavošanas grafiku” pielikuma 17.punkts paredz ministrijām līdz 2017. gada 26. septembrim sagatavot un iesniegt Ministru kabinetā likumprojektu paketē iekļaujamos likumprojektus. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | BCN *(Better Care Network)[[1]](#footnote-1)* starptautiskās organizācijas ārpusģimenes aprūpes sistēmas attīstībā veiktais pētījums par dažādiem ārpusģimenes aprūpes modeļiem Eiropā[[2]](#footnote-2) atspoguļo gan vienotās tendences, gan katras valsts unikālo pieeju un risinājumus. Pēc pētījuma datiem tika izdalīti sekojoši ārpusģimenes aprūpes modeļi:1. Radniecīgās audžuģimenes modelis *(kinship foster care).* Daudzas valstis kā primāro aprūpes personu bērnam, kurš palicis bez vecāku gādības, meklē starp radiniekiem. Tās ir audžuģimenes, kuru ģimenes locekļi ir kādā radniecībā ar bērnu. Latvijā šīs audžuģimenes aprūpes modelis ir atpazīstams ar aizbildņa statusu. Aizbildņi Latvijā lielākoties ir bērna radinieki. Izņemot Franciju un Itāliju, visās Eiropas valstīs ir sastopams un normatīvi noteikts šis modelis. Tas ir saprotams, jo visi starptautiskie bērnu tiesību dokumenti un cilvēka veselais saprāts akcentē bērna palikšanu ģimenes sistēmā, ja tas nepasliktina viņa stāvokli. *Kinship* vārda tulkojums ietver ne tikai radniecību, bet arī tuvību. Tātad otra cilvēku grupa, kas var būt bērna audžuvecāki, pēc šī modeļa var būt tuvi cilvēki, cilvēki, kas bērnam ir pazīstami un, ar kuriem bērnam ir tuvas attiecības (krustvecāki, ģimenes draugi, kaimiņi u.c.). Katra valsts nosaka specifiskus kritērijus un prasības pret radniecīgo audžuģimeni.
2. Tradicionālās audžuģimenes modelis *(Tradicional foster care)*. Tradicionāla audžuģimenes aprūpe, kas nodrošina bērna, kura psihiskā, fiziskā un sociālā attīstībā nav nozīmīgu attīstības traucējumu, kā citiem bērniem šajā vecumā. Tradicionālais audžuģimeņu modelis ir pieejams Zviedrijā, Polijā, Ungārijā.
3. Specializētās audžuģimenes modelis *(Specialised foster care).* Sauktas arī par atveseļojošām vai “terapeitiskajām” audžuģimenēm. Tie ir īpaši apmācīti audžuvecāki/ audžuģimene, kuri bērna aprūpē ikdienas darbā un mijiedarbībā ar bērnu izmanto specifiskas terapeitiskās/atveseļojošās tehnikas un pieejas. Modelis tiek izmantots Francijā, Ungārijā, Slovēnijā, Austrijā un Serbijā. Lielākoties šis modelis tiek izmantots bērniem ar garīgās attīstības, uzvedības un psiholoģiskām problēmām, kā arī bērniem ar fiziskās attīstības grūtībām.
4. Profesionālo audžuģimeņu modelis *(Professional foster care).* Profesionālās audžuģimenes attīstās kā neatkarīga profesija, profesionālā aktivitāte. Šajā modelī audžuģimenēm ir nepieciešama noteikta kvalifikācija un apmācības. Audžuvecāki ir palīdzošās jomas profesionāļi, kuri specializējas ārpusģimenes aprūpes jomā (sociālie darbinieki, sociālie pedagogi, psihologi, logopēdi, ārsti u.c.). Somijā, Nīderlandē, Austrijā, Skotijā, Francijā u.c. Eiropas valstīs ir attīstīts šis audžuģimeņu darbības modelis.
5. Krīžu audžuģimeņu modelis *(Crisis foster care).* Šo audžuģimeņu uzdevums ir būt gatavām uzņemt bērnus krīzes situācijās līdz krīzes beigām, bērna atgriešanās ģimenē vai citiem aprūpes risinājumiem. Zviedrijā šīs ģimenes sauc par ārkārtas ģimenēm (*emergency family*). Šīs audžuģimenes ir gatavas 24 stundas 7 dienas nedēļā uzņemt bērnu. Tas nozīmē noteiktas prasības ģimenei – nav laika ilgi sagatavoties bērna uzņemšanai; ģimenei un videi ir jābūt vienmēr gatavai uzņemt bērnu krīzē; nedrīkst nekur tālu izbraukt; jāprot rīkoties un uzvesties krīžu situācijās u.c. prasības. Gandrīz visās Eiropas valstīs, kurās ir ilggadīga pieredze ārpusģimenes aprūpes organizēšanā ģimenēs, ir pieejamas krīžu audžuģimenes.
6. Atelpas audžuģimeņu modelis *(Respite foster care).* Šis audžuģimeņu modelis parasti tiek izmantots īstermiņā (nedēļa, pusotra nedēļa). Lielākoties šo modeli izmanto bērniem ar garīgās un/vai fiziskās uzvedības traucējumiem, specializētajām audžuģimenēm, kā arī bioloģisko ģimeņu vecākiem. Skotijā, Slovēnijā un Serbijā ir šis modelis.
7. Audžuģimeņu modelis, kas nodrošina bērna atgriešanos atpakaļ ģimenē *(Back-uo families).* Šīs audžuģimenes nodrošina sociālo atbalstu (informatīvu, emocionālu, instrumentālu) bērna bioloģiskajai ģimenei grūtībās un uztur bērna kontaktu ar ģimeni. Modelis visbiežāk tiek piemērots periodā, kad tiek lemts par vecāku aizgādības tiesībām, tiek izvērtēta ģimenes situācija. Šis modelis ir izstrādāts un darbojas Zviedrijā.
8. Privātās audžuģimenes *(Privat foster care) ir* viens no Skotijas audžuģimeņu modeļiem. Tas ir veids, kā bioloģiskie vecāki tiek iesaistīti piemērotas audžuģimenes bērnam meklēšanā neatkarīgi no labklājības institūcijām.

Jaunā audžuģimeņu modeļa izstrādē ir jāņem vēra arī Latvijas situācijas unikalitāte. Ņemot vērā ilggadīgu pieredzi, modeļa izstrādātāji balstās pārliecībā, ka Latvijas audžuģimeņu un bērnu, kuriem nav iespējas dzīvot ar vecākiem, vajadzībām visatbilstošāko sistēmas modeli var izstrādāt. Līdz šim neviens no ārvalstu tieši pārņemtajiem audžuģimeņu modeļiem nav iesakņojies Latvijā, kaut arī tie ir sevi pierādījuši ārvalstīs. Acīmredzami, ka katras valsts sociālās situācijas attīstība, iesaistīto cilvēku un institūciju skaits, kapacitāte, briedums, resursi, daudzās kvalitātes, kā arī organizāciju mijiedarbība un pieredze, pat grūtības, kas jāpārvar un risinājumi, kas jāatrod, ir unikāli un piemēroti konkrētai valstij. Daudzu valstu atšķirīgie alternatīvās aprūpes modeļi norāda, ka katra valsts savu modeli veido, balstoties uz savu individuālo un unikālo kultūrvēsturisko vidi, tradīcijām un izveidoto labklājības sistēmu.Lai ieviestu specializētās audžuģimenes, Ministrija sadarbībā ar nozares partneriem – nodibinājumu “Sociālo pakalpojumu aģentūra”, Latvijas profesionālo audžuģimeņu biedrību “Terēze” un Latvijas SOS Bērnu ciematu asociāciju – ir izstrādājusi specializēto audžuģimeņu ieviešanas modeli. Nodibinājums “Sociālo pakalpojumu aģentūra” OAK projekta “Drošu ģimenes vidi bērniem Latvijā” ietvaros 2016.gada nogalē publicēja pētījumu “Specializētās audžuģimenes – ārpusģimenes aprūpes modeļa attīstība Latvijā”[[3]](#footnote-3), kur cita starpā tika apkopota informācija par uz to brīdi esošajām audžuģimenēm Latvijā. Pētījuma ietvaros kopumā tika aptaujātas 413 audžuģimenes. Pētījumā esošajām audžuģimenēm tika jautāts, vai tās būtu gatavas specializēties (skatīt 1.attēlu).1.attēlsUz jautājumu, vai ģimene gatava specializēties, izejot noteiktas apmācības vai kursus, lai kļūtu par specializēto audžuģimeni, lielākā daļa respondentu (55%) atbildēja apstiprinoši (atbildes *noteikti jā* un *drīzāk jā*). 38% respondentu atbildēja noliedzoši (atbildes *noteikti nē* un *drīzāk nē*). 8% respondentu bija grūtības atbildēt uz šo jautājumu. Tomēr jāsecina, ka lielākā daļa respondentu vēlētos iegūt iespēju kļūt par specializēto audžuģimeni.Vienlaikus, jautājot par specializācijas iespējām (skatīt 3.attēlu), ir svarīgi apzināties, cik daudz bērnu ģimenē audžuģimenes būtu gatavas uzņemt (skatīt 2.attēlu).2.attēlsTie respondenti, kuri vēlētos un varētu savā ģimenē uzņemt vēl kādu audžubērnu, visbiežāk norādīja, ka tas ir viens, vai divi bērni (45%). 8% respondentu norādīja, ka vēlētos pieņemt vēl trīs bērnus, savukārt 2% respondentu – četrus.3.attēlsRespondentiem, kuri atbildēja, ka būtu gatavi specializēties*,* izejot noteiktas apmācības vai kursus, lai kļūtu par specializēto audžuģimeni, tika uzdots jautājums, kādi specializēšanās veidi, viņuprāt, būtu visatbilstošākie tieši viņu ģimenei. Visbiežāk minētais specializēšanās veids ir specializācija, nodrošināt uzturēšanos ģimenē vairākiem bērniem vienlaicīgi, ko atzīmēja 60% respondentu. Nākamais specializācijas veids, kuru minēja 45% respondenti, ir specializācijauzņemt bērnus ar cita veida veselības problēmām (piemēram, astma, alerģijas u.tml.), jāpiebilst, ka tās ir audžuģimeņu formas, kuras pastāv jau šobrīd un ir respondentiem saprotamas. Mazliet retāk respondenti minēja specializēšanās iespēju būt gataviem uzņemt bērnus 24 stundas diennaktī septiņas dienas nedēļā (44%). 42% respondentu piekrita specializēties uzņemt zīdaiņa vecuma bērnus (līdz 3 gadu vecumam). Savukārt 40% respondentu vēlētos specializēties, kļūstot par “atelpas” ģimeni. Jāpiebilst, ka respondentiem tika paskaidrots, ka “atelpas” ģimene ir ģimene, kura dod atvaļinājumu audžuģimenēm vai aprūpē audžubērnus, ja audžuģimenē ir problēmas, piem., nopietnas veselības problēmas, operācija, negadījums u.c.Nākamais specializācijas veids, kuru biežāk minēja respondenti, ir specializācija uzņemt smagā fiziskā vai emocionālā vardarbībā cietušus bērnus (39%).Aptuveni1/3 respondentu (31%) būtu gatavi specializēties, uzņemot skolas vecuma bērnus vai bērnus, kuri jau sasnieguši pusaudža vecumu (no 11 līdz 15 gadiem). Pārējie specializēšanās veidi bija minēti retāk nekā 30% no respondentu atbildēm, taču salīdzinoši liela daļa – vairāk par 1/4 jeb 27% no audžuģimenēm būtu gatavas uzņemt bērnus, kas cietuši no seksuālas vardarbības, savukārt 1/5 jeb 20% no ģimenēm – bērnus ar funkcionāliem un garīgās attīstības traucējumiem. 7% ģimeņu būtu gatavas specializēties, lai uzņemtu savā ģimenē ar HIV/B un/vai C hepatītu slimus bērnus. Pēdējās atbildes liecina par audžuģimeņu altruistisko gatavību uzņemt savā ģimenē un audzināt bērnus arī ar smagām veselības problēmām.Ņemot vērā audžuģimeņu sniegto informāciju, Ministrija ir paredzējusi veidot specializētās audžuģimenes:* Krīzes audžuģimenes, lai nodrošinātu pēc iespējams mazāk bērnu nonākšanu institucionālā aprūpē pēc tam, kad bērns ir šķirts no ģimenes;
* Zīdaiņu audžuģimenes, lai pēc iespējas mazinātu bērnu līdz 3 gadu vecumam nonākšanu institucionālā aprūpē;
* Audžuģimenes, kas aprūpētu bērnus ar funkcionāliem traucējumiem;
* Audžuģimenes, kas aprūpētu bērnus, kuri cietuši no smagas vardarbības, lai pēc iespējas ātrāk bērnam varētu sniegt nepieciešamos atbalsta pasākumus, mazinot traumas radītās sekas ilgtermiņā.

Lai piesaistītu audžuģimenes un rosinātu tās specializēties konkrētas aprūpes nodrošināšanai, ir nepieciešams audžuģimenēm noteikt atšķirīgu atalgojumu no pārējām, kuras ikdienas aprūpē nebūtu tik smagi bērni. Pētījumā, jautājot, kādu vēlamo atalgojumu *(pēc nodokļu nomaksas)* ģimenes gribētu saņemt, kļūstot par specializēto audžuģimeni, vēlamo algu diapazons variēja no 150 eiro līdz pat 2000 eiro (skatīt 4.attēlu). Aprēķinot vēlamās algas vidējo vērtību, tika iekļautas to respondentu atbildes, kuri ir snieguši konkrētu atbildi (netika ņemtas vērā atbildes *grūti pateikt*). Vidējais atalgojums pēc nodokļu nomaksas, kuru respondenti vēlētos saņemt, ir 729 eiro. Visbiežāk atzīmētā atbilde, kuru minēja 1/5 jeb 20% respondentu, ir 1000 eiro. Jāpiebilst, ka vēlamais atalgojums tika minēts atbilstoši uzņemto bērnu skaitam un problemātikas smagumam. Lielākā summa tika minēta, kā atalgojums darbā ar pusaudžiem ar atkarību problēmām, jauniešiem 16-18 gadiem, bērniem ar funkcionāliem traucējumiem.4.attēlsIespējamais atalgojums specializētajām audžuģimenēmVienlaikus, lai veidotu vienotu audžuģimeņu un vēlāk arī aizbildņu un adoptētāju atbalsta sistēmu un sniegtu atbalstu ģimenēm gan sagatavošanas posmā, gan tajā brīdī, kad ģimene ir uzņēmusies rūpes par bērnu, ir nepieciešams veidot atbalsta ārpusģimenes aprūpes pakalpojuma sniegšanai vietas (turpmāk – atbalsta centri) visā Latvijā. Svarīgi, veidojot atbalsta centrus, ir nodrošināt pakalpojuma pārklājumu un pieejamību ģimenēm. Atbalsta centru izveidi paredz arī Koncepcija. Šo pakalpojumu sniegšanas vietas mērķis ir sniegt efektīvu un kvalitatīvu atbalstu audžuģimenēm, vienlaikus ikdienā nodrošinot audžuģimeņu piesaisti, apmācību, atlasi un atbalsta sniegšanu.Atbalsta centri kļūtu kā jauns spēlētājs ārpusģimenes aprūpes sistēmā, kas nodrošinātu atbalstu un saikni ar audžuģimeni, nevis to darītu Valsts bērnu tiesību aizsardzības inspekcija (turpmāk – Inspekcija) vai bāriņtiesa, kā tas ir pašlaik. Esošajā situācijā ir nepareizi, ka bāriņtiesas pārstāvji gan atlasa/piešķir statusu audžuģimenei, gan kontrolē tās pakalpojuma kvalitāti. Metodisko atbalstu un kontroles funkcijas ir nepieciešams nodalīt, tādēļ atbalsta centri pārņemtu savā ziņā Inspekcijas un bāriņtiesas metodiskā atbalsta funkciju, atstājot institūcijām tikai kontroles mehānismus.Atbalsta centra tiešie uzdevumi būtu atbildēt par savā teritoriālā iedalījumā esošām pašvaldībām, tajās esošajām audžuģimenēm, aizbildņiem un adoptētājiem un ārpusģimenes aprūpē esošiem bērniem.Plānots, ka atbalsta centru funkcijas varētu būt šādas:* uzrunāt potenciālās audžuģimenes, aizbildņus, adoptētājus;
* nodrošināt apmācības un psiholoģisko izpēti potenciālajām audžuģimenēm;
* atlasīt piemērotās audžuģimenes un nodot informāciju bāriņtiesai lēmuma par statusa piešķiršanu pieņemšanai;
* uzturēt audžuģimeņu reģistru un sniegt informāciju bāriņtiesai par piemērotu audžuģimeni konkrētam bērnam;
* savest kopā bērnu ar audžuģimeni;
* sadarbībā ar bērna izcelsmes pašvaldības sociālo dienestu izstrādāt rehabilitācijas un/vai atbalsta plānu bērnam;
* izstrādāt rehabilitācijas un/vai atbalsta plānu konkrētajai audžuģimenei;
* nodrošināt papildus apmācības audžuģimenēm;
* nodrošināt psiholoģiskā atbalsta saņemšanas iespējas gan psihologu konsultāciju, gan atvalsta grupu veidā;
* nodrošināt audžuģimenēm nepieciešamo speciālistu pieeju, vai arī sniegt informāciju par tuvāk pieejamiem speciālistiem, kas ģimenei ir nepieciešams;
* nodrošināt audžuģimenēm nepieciešamo atbalstu kvalitatīvai bērna aprūpei.

Plānots, ka atbalsta centrs būs pašvaldības, komersanta, biedrības vai nodibinājuma izveidota institūcija, kuras uzdevums būs sniegt atbalsta pakalpojumus audžuģimenēm, kā arī koordinēt audžuģimeņu darbību un saskarsmi ar iesaistītajām institūcijām. Nav paredzēts veidot atbalsta centrus kā valsts institūciju, ņemot vērā, ka valsts institūciju funkcijas būs uzraudzīt, kontrolēt un metodiski vadīt atbalsta centrus. Veidojot nošķirtu funkciju sadali, tiks novērsta pašlaik praksē esošā kārtība, ka viena (valsts) institūcija gan uzrauga, kontrolē un metodiski vada audžuģimenes, gan arī sniedz tām atbalstu un motivē iedzīvotājus kļūt par tādām. Tomēr konkrētas prasības, pienākumi un atbalsta centru veidošanas, reģistrēšanās kārtība un uzraudzība, kā arī valsts noteiktais atbalsts tiks noteikts, izstrādājot Ministru kabineta noteikumus.Attiecīgi likumprojektā paredzēts papildināt Bērnu tiesību aizsardzības likumu ar termina „specializēta audžuģimene” skaidrojumu, kā arī jaunu 36.1pantu, kas reglamentēs atbalsta centru darbību. Likumprojektā noteikts, ka tas stāsies spēkā 2018.gada 1.jūlijā. |
| 3. | Projekta izstrādē iesaistītās institūcijas | Likumprojekta izstrādes laikā notika konsultēšanās ar Inspekciju. |
| 4.  | Cita informācija | Uzdevums ņemts Valsts kancelejas kontrolē, uzdevuma Nr. 2017-UZD-946. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tieši ietekmē audžuģimenes, aizbildņus, adoptētājus un ārpusģimenes aprūpē esošus bērnus.Saskaņā ar Inspekcijas apkopoto pārskatu par bāriņtiesu darbu 2016.gadā 2016.gada 31.decembrī bija:1. 6 957 bāreņi un bez vecāku gādības palikuši, no kuriem aizbildņu ģimenē atradās 4 548 bērni, audžuģimenē – 1 193 bērni un ilgstošā sociālās aprūpes un sociālās rehabilitācijas institūcijā – 1 216 bērni;
2. 3 664 aizbildņi;
3. 575 audžuģimenes;
4. 528 personas, kas ar bāriņtiesas lēmumu atzītas par adoptētājiem.
 |
| 2.  | Tiesiskā regulējuma ietekme uz tautsaimniecību un administratīvo slogu | Audžuģimenēm, aizbildņiem, adoptētājiem un ārpusģimenes aprūpē esošiem bērniem administratīvais slogs nemainās, jo tas nemaina šo personu tiesības un pienākumus, kā arī veicamās darbības. Likumprojekts ietekmēs pašvaldības, komersantus, biedrības vai nodibinājumus, ja tās plānos izveidot atbalsta centrus.Savukārt Inspekcijai un bāriņtiesām administratīvais slogs samazināsies, jo daļu funkcijas pārņems atbalsta centri. |
| 3. | Administratīvo izmaksu monetārs novērtējums | Likumprojekts nerada papildus ietekmi uz administratīvajām izmaksām. |
| 4.  | Cita informācija | Nav. |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 910 643 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 910 643 | 0 | 0 | 0 | 0 |
| Apakšprogramma 22.02.00. „Valsts programma bērnu un ģimenes stāvokļa uzlabošanai” | 910 643 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 910 643 | 0 | 1 026 007 | 1 264 804 | 1 264 804 |
| 2.1. valsts pamatbudžets | 910 643 | 0 | 1 026 007 | 1 264 804 | 1 264 804 |
| Apakšprogramma 22.02.00. „Valsts programma bērnu un ģimenes stāvokļa uzlabošanai” | 910 643 | 0 | 1 026 007 | 1 264 804 | 1 264 804 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -1 026 007 | -1 264 804 | - 1 264 804 |
| 3.1. valsts pamatbudžets | 0 | 0 | -1 026 007 | -1 264 804 | - 1 264 804 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | \* Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam „Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz likumprojektu „Grozījumi Bērnu tiesību aizsardzības likumā” 2018.gadā 1 026 007 euro apmērā un 2019.gadā un turpmāk ik gadu 1 264 804 euro apmērā.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam un atbilstoši tiks iestrādāts likumprojektā “Par valsts budžetu 2018.gadam” un likumprojektā “Par vidēja termiņa budžeta ietvaru 2018., 2019. un 2020.gadam”.Koncepcijā “Par adopcijas un ārpusģimenes aprūpes sistēmas pilnveidošanu” (apstiprinātas ar Ministru kabineta 2015. gada 9. marta rīkojumu Nr. 114) minēts pieņēmums, ka, ieviešot specializētās audžuģimenes, to sākotnējais skaits varētu būt 20, kas gan ir nepietiekams, tāpēc pēc specializēto audžuģimeņu darbības uzsākšanas veicams aktīvs darbs pie jaunu audžuģimeņu sagatavošanas. Kā sākotnējais atalgojums aprēķiniem tiek pieņemts 2014.gadā plānotais vidējais atalgojums (bruto) valsts sociālās aprūpes centros aprūpētājam ar 3.kategoriju - 482 EUR.Savukārt saskaņā ar 2016.gada nogalē veikto pētījumu “Specializētās audžuģimenes – ārpusģimenes aprūpes modeļa attīstība Latvijā”, aptaujājot esošās audžuģimenes, noskaidrots, ka 55% no 413 audžuģimenēm ir paudušas viedokli, ka ieinteresētas kļūt par specializētajām audžuģimenēm. Ņemot vērā minēto un to, ka specializēto audžuģimeņu institūts tiks izveidots no 2018.gada 1.jūlija, plānots, ka specializēto audžuģimeņu skaits būs daudz lielāks nekā sākotnēji, rakstot koncepciju par adopcijas un ārpusģimenes aprūpi 2015.gadā, plānots. Atbilstoši minētajam Labklājības ministrijas valsts pamatbudžeta programmā 22.02.00 „Valsts programma bērnu un ģimenes stāvokļa uzlabošanai” plāno šādu vidējo atlīdzības saņēmēju skaitu un izdevumus:

|  |  |  |  |
| --- | --- | --- | --- |
|   | **2018** | **2019** | **2020** |
| Saņēmēju skaits | 100 | 108 | 108 |
| izdevumi | 1 026 007 | 1 264 804 | 1 264 804 |

Sniedzot valsts atbalstu specializētajām audžuģimenēm, atbilstoši koncepcijā “Par adopcijas un ārpusģimenes aprūpes sistēmas pilnveidošanu” noteiktajam, pēc Labklājības ministrijas pieņēmumiem, otrajā gadā tika plānots straujš specializēto audžuģimeņu skaita , pieaugums 2019.gadā – 180 (80%), un par 2020.gadā – 220 (20%). Tālākos gados specializēto audžuģimeņu skaits ļoti būtiski varētu nemainīties. Tomēr, ņemot vērā valsts budžeta pieejamos finanšu resursus, sākotnēji plānots, ka specializēto audžuģimeņu skaits 2019. un 2020.gadā tik būtiski nepieaugs–palielinājums pret 2018.gadu plānots par 8%. Ja specializēto audžuģimeņu skaits pieaugs straujāk kā plānots, Labklājības ministrija 2019.gada budžeta sagatavošanas gaitā lūgs piešķirt papildu budžeta līdzekļus, lai varētu nodrošināt atbalstu visām specializētajām audžuģimenēm pietiekamā apjomā. Specializētās audžuģimenes tiks ieviestas divās kategorijās – krīzes audžuģimene un audžuģimene, kas aprūpēs zīdaiņus, bērnus ar funkcionāliem traucējumiem vai bērnus, kas cietuši no smagas vardarbības. Atlīdzības apmērs bruto noteikts katrai no audžuģimeņu veidiem atsevišķi:* Krīzes audžuģimenēm – atlīdzības apmērs plānots 430 euro mēnesī;

Plānots, ka šo audžuģimeņu skaits 2018., 2019. un 2020.gadā būs nemainīgs – 40 ģimenes.*Izdevumi atlīdzībai krīzes audžuģimenēm, t.sk. veicot darba devēja sociālās apdrošināšanas iemaksas:**2018.gadā: ((430 EUR x 24.09%) + 430 EUR) x 40 x 6 mēneši = 128 061 EUR gadā**2019. un 2020.gadā: ((430 EUR x 24.09%) + 430 EUR) x 40 x 12 mēneši = 256 122 EUR gadā** audžuģimenēm, kas aprūpēs zīdaiņus, bērnus ar funkcionāliem traucējumiem vai bērnus, kas cietuši no smagas vardarbības – atlīdzības apmērs plānots 860 euro mēnesī.

Plānots, ka:2018.gadā 30 zīdaiņu audžuģimenes un 30 audžuģimenes bērniem ar FT vai kas cietuši no smagas vardarbības;2019. un 2020.gadā 34 zīdaiņu audžuģimenes un 34 audžuģimenes bērniem ar FT vai kas cietuši no smagas vardarbības;*Izdevumi atlīdzībai zīdaiņu audžuģimenēm un audžuģimenēm, kas aprūpē bērnu ar FT vai kas cietis no smagas vardarbības, t.sk. veicot darba devēja sociālās apdrošināšanas iemaksas:**2018.gadā: ((860 EUR x 24.09%) + 860 EUR) x 60 x 6 mēneši = 384 183 EUR gadā**2019. un 2020.gadā: ((860 EUR x 24.09%) + 860EUR) x 68 x 12 mēneši = 870 814 EUR gadā*Par specializētajām audžuģimenēm arī plānots veikt darba devēja valsts **sociālās apdrošināšanas iemaksas 24.09% apmērā no plānotās atlīdzības, kā arī pati audžuģimene vai atbalsta centrs no atlīdzības veiks darba ņēmēja valsts sociālās apdrošināšanas iemaksas 10,50% apmērā.**Specializētajām audžuģimenēm, papildus esošajām pamatapmācībām pirms audžuģimenes statusa iegūšanas, plānots nodrošināt papildus apmācības konkrētu bērna grupu aprūpei 24 h apjomā.Vienas audžuģimenes apmācību izmaksas veidotas balstoties uz Valsts programmā bērnu un ģimenes stāvokļa uzlabošanai pašlaik pieejamiem apmācību izdevumiem audžuģimenēm. Tomēr, ņemot vērā, ka specializētajām audžuģimenēm būtu nepieciešams iziet pamatapmācības (pašlaik 98 h, izmaksas 175 euro uz personu) un papildapmācības atbilstoši attiecīgajai specializācijai (kopā 24 stundas, izmaksas 48 euro uz personu), tad kopējās izmaksas uz vienu audžuģimeni veido 223 euro. Specializētās audžuģimenes sniegs līdz šim nebijušu atbalsta pakalpojumu bērniem bāreņiem vai bez vecāku gādības palikušajiem bērniem, nodrošinot atbalstu specifiskai bērnu grupai. Tādēļ, ņemot vērā bērna vajadzības, plānots nodrošināt katrai specializētajai audžuģimenei vienreizēju pabalstu 500 euro apmērā dzīvesvietas iekārtošanai, lai varētu aprūpēt bērnu. Atbalsts finansējumu paredzēts virzīt arī caur atbalsta centriem un detalizēti tā saņemšanas nosacījumi tiks noteikti Ministru kabineta noteikumos.2018.gadā atbilstoši koncepcijai “Par adopcijas un ārpusģimenes aprūpes sistēmas pilnveidošanu”, lai sniegtu efektīvu un kvalitatīvu atbalstu audžuģimenēm plānots izveidot atbalsta centrus, kas ikdienā nodrošinātu audžuģimeņu piesaisti, apmācību, atlasi un atbalsta sniegšanu.Labklājības ministrija izstrādās normatīvos aktus, kuros paredzēs kritērijus atbalsta centru darbībai. Plānots, ka atbalsta centriem tiks piešķirts finansējums atbalsta sniegšanai par katru audžuģimeni. Izmaksas ņemtas no vidējām izmaksām krīzes centru sniegtajiem pakalpojumiem bērnam gadā - speciālistu konsultācijas, algas u.c. izdevumi, kas nav kapitālieguldījumi. Saskaņā ar Pārskatu par sociālās rehabilitācijas pakalpojumu sniegšanu no prettiesiskām darbībām cietušam personām 2015.gadā izdevumi vienai personai, kas saņemt atbalstu rehabilitācijas laikā krīzes centrā, ir 675 euro gadā. Vienlaikus nodibinājuma “Sociālo pakalpojumu aģentūras”, kas jau pašlaik sniedz līdzīgu atbalsta pakalpojumu audžuģimenēm, sniegtā pakalpojuma izmaksas ģimenes atbalsta centrā ir aptuveni 130 euro mēnesī jeb 1560 euro gadā. Kā nodibinājums informējis Labklājības ministriju, norādītais finansējums ir nepietiekams kvalitatīva un ilgtermiņa atbalsta sniegšanai ģimenēm.Tādēļ, vienas audžuģimenes atbalstam atbalsta centram varētu tikt piešķirts finansējums 1223 euro gadā, plus par katru ģimeni tiktu novirzīts kopējais finansējums, kas pašlaik ir paredzēts Valsts programmas bērna un ģimenes stāvokļa uzlabošanai (psihologa konsultācijas, atbalsta grupas, apmācības), kas gadā veido aptuveni 400 euro par personu. Rezultātā par katru ģimeni atbalsta centrs saņemtu 1623 euro lielu atbalstu gadā jeb aptuveni  135.25 euro mēnesī.Plānots, ka sadarbības kārtību starp audžuģimeni, atbalsta centru, bāriņtiesu, kura piešķīrusi audžuģimenes statusu, un pašvaldību, kā arī detalizēti nosacījumi audžuģimeņu atbalsta pakalpojumu nodrošināšanai tiks noteikti Ministru kabineta noteikumos.*Izdevumi atbalsta centriem par atbalsta sniegšanu audžuģimenēm:**2018.gadā: 100 x  1 223 EUR = 122 300 EUR gadā**2019. un 2020.gadā: 108 x 1 223 EUR = 132 084 EUR gadā*Vienlaikus, ņemot vērā, ka atbalsta centri tiktu veidoti pilnīgi no jauna (līdz šim šāda veida pakalpojumu Latvijā neviens nesniedz) un kļūtu kā jauns pakalpojumu sniedzējs, tā izveidei ir nepieciešams sniegt atbalstu, lai neaizkavētu atbalsta nodrošināšanu audžuģimenēm. Tādejādi plānots novirzīt 31 916.30 EUR vienas vietas izveidošanai (kopumā paredzot izveidot 10 šādus atbalsta centrus Latvijā), lai pakalpojumu sniedzējs varētu iekārtot telpas audžuģimenēm nepieciešamā atbalsta sniegšanai (piemēram, iegādāties nepieciešamos materiālus dažādu terapiju (piemēram, smilšu, mākslas u.c.) nodrošināšanai. Attīstoties ārpusģimenes aprūpes jomai, plānots, ka šie atbalsta centri nodrošinās atbalstu gan adoptētājiem, gan aizbildņiem, kā arī būtu papildus resurss pašvaldību sociālajiem dienestiem darbā ar ģimenēm ar bērniem, pieejamo resursu ietvaros nodrošinot atbalsta pasākumus plašākai sabiedrības daļai. ***Papildus nepieciešamie izdevumi LM pamatbudžeta apakšprogrammā 22.02.00 „Valsts programma bērnu un ģimenes stāvokļa uzlabošanai”:******2018.gadā: 1 026 007 euro******2019.gadā: 1 264 804 euro******2020.gadā: 1 264 804 euro*** |
| 6.2. Detalizēts izdevumu aprēķins |
| 7. Cita informācija | Atbilstoši Ministru kabineta 2017.gada 8.septembra (protokols Nr.44 1.§) lēmumam atbalstīta papildu finansējuma piešķiršana Ministrijas prioritārajam pasākumam - alternatīvo ģimenes aprūpes formu attīstība, t.sk., valsts sociālās apdrošināšanas obligāto iemaksu (turpmāk – obligātās iemaksas) veikšana par personām, kuras saņem atlīdzību par audžuģimenes pienākumu pildīšanu. Ņemot vērā minēto Ministrija ir izstrādājusi likumprojektu “Grozījumi likumā “Par valsts sociālo apdrošināšanu””, kas tiks virzīts vienotā paketē ar Finanšu ministrijas sagatavoto likumprojektu „Par valsts budžetu 2018.gadam”, un kurā tiek noteikts, ka no 2018.gada 1.janvāra visas personas, kuras saņem atlīdzību par audžuģimenes, t.sk. specializētās audžuģimenes, pienākumu pildīšanu, tiek apdrošinātas no valsts pamatbudžeta pensiju, bezdarba un invaliditātes apdrošināšanai. Obligāto iemaksu objekta apmērs tiks noteikts Ministru kabineta 2001.gada 5.jūnija noteikumos Nr.230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2018.gadam”.Lai nodrošinātu likumprojektā plānoto pasākumu ieviešanu, Ministrija sadarbībā ar iesaistītām institūcijām izstrādās grozījumus Ministru kabineta 2006.gada 19.decembra noteikumos Nr. 1036 “Audžuģimenes noteikumi”, kā arī jaunus Ministru kabineta noteikumus, kas paredzēs atbalsta centra ārpusģimenes aprūpes pakalpojumu sniegšanā reģistrēšanas kārtību, kā arī prasības atbalsta centriem atbalsta pakalpojumu ārpusģimenes aprūpē sniegšanai.Normatīvie akti tiks sagatavoti ar aprēķinu, lai tie stātos spēkā līdz 2018.gada 1.jūlijam.  |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Koncepcijas izstrādes gaitā notika konsultācijas ar nevalstiskajām organizācijām, ar kurām Ministrija ir noslēgusi sadarbības līgumus, piemēram, biedrību “Latvijas SOS Bērnu ciematu asociācija”, biedrību “Attīstības centrs ģimenei”, Latvijas Audžuģimeņu biedrību, biedrību “Azote” un citām. Kopumā sabiedriskās organizācijas atzina Koncepcijas projektā ietvertās problēmas un risinājumus un atbalstīja sistēmas pilnveidošanai piedāvātās izmaiņas. Līdz ar to Likumprojekta izstrādē nebija nepieciešams nodrošināt sabiedrības līdzdalību, jo tas paredz Koncepcijā ietverto pasākumu ieviešanu.  |
| 2.  | Sabiedrības līdzdalība projekta izstrādē  |
| 3. | Sabiedrības līdzdalības rezultāti  |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| *Likumprojekts šo jomu neskar.* |

Labklājības ministrs J.Reirs

12:18

B.Stankēviča, 67021590

Baiba.Stankevica@lm.gov.lv

4044

1. BCN <http://www.bettercarenetwork.org/> [↑](#footnote-ref-1)
2. Laklija M. Foster Care Modell in Europe. <http://www.bettercarenetwork.nl/dl-17382-1-37371/download/pleegzorgmodellen_in_europa.pdf> [↑](#footnote-ref-2)
3. Pētījums pieejams nodibinājuma “Sociālo pakalpojumu aģentūras” mājaslapā; <http://www.krize.lv/petijums-par-latvijas-audzugimenem/> [↑](#footnote-ref-3)